Kristian Vyeri
Kristian Vyeri (it. Christian Vieri; 12 iyul 1973, Boloniya) — İtaliya futbolçusu, İtaliya milli futbol komandasının keçmiş hücumçusu. Uzun müddət İtaliya milli komandasında çıxış edən Vyeri "Yuventus", "Latsio", "İnter", "Milan" kimi İtaliyanın aparıcı klublarının şərəfini qoruyub. Hücumçu 36 yaşında çıxışını başa vurmağa qərar verib. Qeyd edək ki, Vyeri 2004-cü il Avropa çempionatının seçmə mərhələ oyunlarında Azərbaycan milli komandası ilə hər iki görüşdə iştirak edib, evdə böyük hesabla qalib gəldikləri oyunda (4:0) qol vurub.